
КРАТКА ОБОСНОВКА
Често лицата, които изготвят политиките, не вземат предвид защо и как инвестиционните решения и разпределянето на бюджетните средства не са неутрални по отношение на пола. При все това поради структурното неравенство между половете, което все още е дълбоко вкоренено в нашето общество, инвестициите и разпределянето на бюджетните средства оказват различно въздействие върху мъжете и жените. 
Както показва индексът за равенството между половете за 2017 г. на Европейския институт за равенство между половете, напредъкът към постигане на равенство между половете все още се осъществява бавно. Индексът показва, че са необходими целенасочени правителствени политики, за да се отговори на специфичните нужди на жените и мъжете и за да се създаде по активен начин среда, в която мъжете и жените да имат равен избор и равни възможности за пълноценно участие в социалния, професионалния и семейния живот. 
Когато се вземат инвестиционни решения и се разпределят бюджетни средства, разликите в икономическото, политическото и социалното положение на мъжете и жените, включително техните предпочитания, роли и начини на оползотворяване на времето, не се вземат под внимание. Възможно е да липсват данни и анализ относно диференцираното въздействие на решенията и разпределянето на средствата. Когато не се извършва оценка на въздействието по признак пол, е много лесно да се вземат инвестиционни решения, които са по-благоприятни за предпочитанията на мъжете, и в много случаи това се прави неволно. Оценката на въздействието по признак пол е първата стъпка към избягването на нежеланите последици, които не благоприятстват за равенството между половете. Тези оценки дават възможност на лицата, изготвящи политиките, да предвидят въздействието от новата инвестиция или програма върху живота на жените и мъжете и въздействието върху равенството между половете.
Също така е необходимо да се изостри вниманието на лицата, изготвящи политиките и вземащи решенията, по отношение на необходимостта от оценки на въздействието по признак пол и на факта, че без оценки на въздействието по признак пол техните решения рядко са неутрални по отношение на пола, а по-скоро игнорират аспектите на пола. Освен това следва също така да се приемат положителни и утвърдителни действия като инструменти, за да се гарантира, че се предприемат по-активни стъпки за постигане на равенство между половете, както е предвидено, наред с другото, в стратегията „Европа 2020“ и в Европейския пакт за равенство.
ИЗМЕНЕНИЯ
[bookmark: IntroA]Комисията по правата на жените и равенството между половете приканва водещата комисия по регионално развитие да вземе предвид следните изменения:
[bookmark: IntroB][bookmark: restart]<RepeatBlock-Amend><Amend>Изменение		<NumAm>1</NumAm>
<DocAmend>Предложение за регламент</DocAmend>
<Article>Съображение 1</Article>
	

	Текст, предложен от Комисията
	Изменение

	(1)	Тъй като икономическото управление на Съюза допринася за икономическото, социалното и териториалното сближаване, следва да бъде възможно да се подкрепят ангажиментите за реформи, поети от държавите членки с цел да се изпълнят съответните препоръки на Съвета или да се оптимизира въздействието на фондовете по политиката на сближаване върху растежа и конкурентоспособността, като специална форма на подкрепа при пряко управление.
	(1)	Тъй като икономическото управление на Съюза допринася за икономическото, социалното и териториалното сближаване и то има за цел да премахне дискриминацията, да насърчи равенството между мъжете и жените и да интегрира свързаните с пола аспекти, следва да бъде възможно да се подкрепят ангажиментите за реформи, поети от държавите членки с цел да се изпълнят съответните препоръки на Съвета или да се оптимизира въздействието на фондовете по политиката на сближаване върху растежа и конкурентоспособността, като специална форма на подкрепа при пряко управление.


Or. <Original>{EN}en</Original>
</Amend>
[bookmark: EndB]<Amend>Изменение		<NumAm>2</NumAm>
<DocAmend>Предложение за регламент</DocAmend>
<Article>Съображение 1 а (ново)</Article>
	

	Текст, предложен от Комисията
	Изменение

	
	(1a)	Европейският фонд за регионално развитие, Европейският социален фонд и Кохезионният фонд са предназначени да подпомагат екологосъобразния растеж, устойчивата кръгова икономика и социалното приобщаване. Необходимо е тези фондове, както и предприетите в държавите членки структурни реформи, да бъдат съгласувани и активно да подпомагат постигането на равенство между половете и свързаните с него цели, включени в стратегията „Европа 2020“ и Европейския пакт за равенство.


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за регламент</DocAmend>
<Article>Съображение 2 а (ново)</Article>
	

	Текст, предложен от Комисията
	Изменение

	
	(2a)	 Решението на дадена държава членка да разпредели резерва за изпълнение следва да бъде обусловено от изготвянето на оценки на въздействието по признак пол. Това би гарантирало, че държавите членки предприемат положителни действия за осъществяване на реформите, които насърчават равенството между половете и устойчивия и социално приобщаващ растеж.


Or. <Original>{EN}en</Original>
</Amend>
<Amend>Изменение		<NumAm>4</NumAm>
<DocAmend>Предложение за регламент</DocAmend>
<Article>Член 1 – параграф 1 – точка 7</Article>
<DocAmend2>Регламент (ЕС) № 1303/2013</DocAmend2>
<Article2>Член 23a – параграф 1</Article2>
	

	Текст, предложен от Комисията
	Изменение

	1. 	Държава членка, която избере частично или цялостно разпределяне на резерва за изпълнение съгласно член 22, параграф 1а, буква б), предлага на Комисията подробен набор от мерки, подходящи за изпълнението на структурни реформи в съответствие със законодателството на Съюза. Това предложение включва ангажименти за реформи, които съдържат междинни цели и цели за изпълнението на мерките за реформи, както и график, който не надвишава три години.
	1. 	Държава членка, която избере частично или цялостно разпределяне на резерва за изпълнение съгласно член 22, параграф 1а, буква б), предлага на Комисията подробен набор от мерки, подходящи за изпълнението на структурни реформи в съответствие със законодателството на Съюза, като взема надлежно предвид резултатите от оценките на въздействието по признак пол. Това предложение включва ангажименти за реформи, които съдържат междинни цели и цели за изпълнението на мерките за реформи, както и график, който не надвишава три години.


Or. <Original>{EN}en</Original>
</Amend>
</RepeatBlock-Amend>

